Държавен вестник, бр. 17, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  17
Член 7
Това Споразумение не засяга правата и 
задълженията на Договарящите страни по 
други международни договори, по които тех­
ните държави са страни.
Член 8
Създава се Смесена комисия с участието на 
представители на двете Договарящи страни. 
При необходимост и по искане на една от 
Договарящите страни Комисията се събира 
веднъж годишно последователно в столиците 
на държавите на Договарящите страни.
Член 9
Това Споразумение може да бъде изменяно 
по взаимно съгласие на Договарящите страни, 
изразено писмено. Измененията и допълнени­
ята влизат в сила по реда за влизане в сила 
на самото Споразумение.
Член 10
(1) За изпълнението на това Споразуме­
ние компетентни органи на Договарящите 
страни са:
За Република България:
 – министърът на вътрешните работи.
За Държавата Кувейт:
 – министърът на вътрешните работи.
(2) В рамките на своите правомощия 
компетентните органи си сътрудничат пряко, 
договарят конкретни форми на сътрудничество 
и начини за връзка.
Член 11
(1) Това Споразумение се сключва за нео­
пределен срок и влиза в сила след изтичането 
на 30 дни от датата на получаването на вто­
рата от нотите, с които Договарящите страни 
се уведомяват взаимно по дипломатически 
път за изпълнението на изискванията на на­
ционалните им законодателства за неговото 
влизане в сила.
(2) Всяка Договаряща страна може да пре­
крати това Споразумение с писмено предизвес­
тие по дипломатически път. Прекратяването 
влиза в сила след изтичането на 3 месеца 
считано от датата на връчване на нотата за 
прекратяване на другата Договаряща страна.
Съставено в Кувейт на 2 февруари 2003 г. в 
два еднообразни екземпляра, всеки от които 
на български, арабски и английски език, като 
всички текстове имат еднаква сила. В случай 
на различия в тълкуването на разпоредбите 
на това Споразумение меродавен е текстът 
на английски език.
За правителството на 
Република България:
Георги Петканов,
министър на 
вътрешните работи
За правителството
на Държавата Кувейт:
Шейх Мохамед Халед 
Хамад Ал-Сабах,
министър на 
вътрешните работи
1353
НАРЕДБА № 8121з-142 
от 22 февруари 2016 г. 
за условията и реда за изпращане на държавни 
служители от Министерството на вътрешните 
работи за изпълнение на длъжност в инсти­
туции или в структури на Европейския съюз 
и в международни организации
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят ус­
ловията и редът за изпращане на държавни 
служители от Министерството на вътрешните 
работи (МВР) за изпълнение на длъжност в 
институции или в структури на Европейския 
съюз (ЕС) и в международни организации 
въз основа на договори, по които Република 
България е страна.
Чл. 2. Изпълнението на длъжност в инсти­
туции или в структури на ЕС и в междуна­
родни организации въз основа на договори, 
по които Република България е страна, се 
основава на следните принципи:
1. доброволност;
2. открита и прозрачна процедура по подбор 
на кандидатите;
3. осигуряване на равни възможности за 
кандидатстване;
4. съчетаване на интересите на служителя 
с интересите на МВР;
5. съчетаване на интересите на служите­
ля с интересите на приемащата институция 
или структура на ЕС или международна 
организация;
6. изпращане на служители да изпълняват 
длъжности в институции или структури на ЕС 
и в международни организации в приоритетни 
за Република България области.
Чл. 3. (1) Изпращането на държавни слу­
жители от МВР за изпълнение на длъжност в 
институции или в структури на ЕС и в между­
народни организации въз основа на договори, 
по които Република България е страна, се 
предхожда от национална и международна 
подборна процедура.
(2) Националната подборна процедура 
включва следните етапи: 
1. обявяване на вакантните длъжности в 
институции или в структури на ЕС и в меж­
дународни организации;
2. извършване на подбор и номиниране 
на кандидатите от комисия, назначена от 
министъра на вътрешните работи;
3. одобряване на номинираните след под­
бора кандидати от министъра на вътрешните 
работи или от оправомощено от него длъж­
ностно лице;
4. изпращане на кандидатурите на одобре­
ните или класираните след подбора кандидати.
Чл. 4. Статутът на командированите дър­
жавни служители за изпълнение на длъжност 
в институции или в структури на ЕС или в